# Psycho Circus

Psycho Circus Kiss talde amerikarraren estudioko 18. albuma da. Albumak jatorrizko lau taldekideak biltzen dauz batera berriro, eta makillaje guztiarekin.
Prentsaketa batzuek Kissen logoa eta pailaso baten eta taldekideen irudiak zituen albumaren titulua txandakatzen zuen portada lentikular bat zuten. Japoniar edizioak, berriz, zabaltzen zen portada bat zuen, pailaso baten aurpegia zuen 3 panel zituena, eta hau zabaltzean, beste bi panel agertzen ziren taldekideen aurpegiekin.
"You Wanted the Best" kantua Kissen abesti bakarra da non taldekide guztiek ahots nagusia duten.

## Eztabaida eta harrera

Kissen 1996 eta 1997ko Alive/Worldwide Tour bira arrakastatsuari jarraituz, Psycho Circus 1979 urteko Dynasty albumetik jatorrizko taldekideen lehenengo albuma bezala saldu zuten (izan ere, Peter Crissek ez zuen 1980ko Unmasked albumaren grabazioan parte hartu). Dynasty eta Unmasked albumetan bezala, kantu asko kreditatu gabeko musikariek grabatu zuten. Ace Frehley gitarjoleak eta Peter Criss bateriak oso gutxi parte hartu zuten, Crissek "Into the Void" kantuan soilik bateria jo zuelarik (Dynastyko abesti bakar baten ere jo zuen). Frehleyk albumeko hiru kantutan jo zuen (ahotsak kontuan hartu gabe). Crissek taldea utzi eta gero, Eddie Trunkekin egin zuen irratiko elkarrizketa batean, lau taldekideek batera "Into the Void" kantuan soilik parte hartu zutela esan zuen.
Grabazio garaian taldean zegoen kohesio falta ilusita, Stanleyk esan zuen "Kiss album bat egiten ahalegindu ginen, baina alferrikako saiakera izan zen ez zegoelako talderik," eta hau esaten jarraitu zuen "Talde batek album on bat egiteko, helburu amankomun bat izan behar dute, eta guk ez genuen hori."
Eztabaida honeek egon arren, Psycho Circus Billboard 200 zerrendako 3. postuan hasi zan, lehenengo astean 110.000 kopia saldurik, eta RIAAk urre izendatu zuen 1998ko urriaren 22an. U.S. SoundScan salmenta totala 479.000 kopia izan ziren. "We Are One" Showbizz Magazine (Brazil) irrati zerrendan 4. postura iritsi zen.

## Abesti zerrenda

Edizio limitatua argitaratu zuten Brazilen, Kissek bertan emango zituen kontzertuekin bat etortzean, zuzeneko abestiez osotutako bigarren diska batekin, Japoniako argitalpenean bezala, baina "In Your Face" kantua gabe lehenengo diskan. Europan argitalpen berezi hau birarekin batera etorri zen, albumaren jatorrizko edizioaren kutxa mantenduz, baina etiketa berri bat gehituz eta sartzeko bandeja ezberdin batekin.

## Langileak

* Paul Stanley - ahotsa, gitarra erritmikoa
* Gene Simmons - ahotsa, baxua
* Ace Frehley - gitarra nagusia, ahotsa
* Peter Criss - bateria, ahotsa

## Zerrendak

Albuma
| Urtea | Herrialdea | Zerrenda | Postua |
| 1998 | Ameriketako Estatu Batuak | Billboard 200 | 3 |
| 1998 | Kanada | Billboard Top Canadian Albums | 2 |
| 1998 | Australia | ARIA Album Chart | 1 |
| 1998 | Erresuma Batua | UK Albums Chart | 47 |
Singleak
| Urtea | Singlea | Herrialdea | Zerrenda | Postua |
| 1998 | "Psycho Circus" | Ameriketako Estatu Batuak | Mainstream Rock Tracks | 1 |
| 1998 | "Psycho Circus" | Australia | ARIA Singles Chart | 22 |
| 1998 | "We Are One" | Australia | ARIA Singles Chart | 40 |
| 1999 | "You Wanted The Best" | Ameriketako Estatu Batuak | Mainstream Rock Tracks | 22 |

## Salmentak

| Data | Mota | Salmenta Totala |
| 1998ko urriaren 22a | Urrea | 500.000 |
| Data | Mota | Salmenta Totala |
| 1998ko urriaren 20a | Urrea | 50.000 |

## Erreferentziak

* ↑ Psycho Circus. Allmusic.
* ↑ http://metal.nightfall.fr/index_430_-psycho-circus.html
* ↑ http://www.sputnikmusic.com/review/13655/KISS-Psycho-Circus/
* ↑ http://www.rollingstone.com/music/albumreviews/psycho-circus-19981112
* ↑ https://web.archive.org/web/20140413145239/http://www.ew.com/ew/article/0,,284987,00.html
* 1 2 Appleford, Steve. "Kiss “Born Again” With Walmart’s “Sonic Boom”: Band Talks New LP". Rolling Stone. August 17, 2009
* ↑ Caulfield, Keith. "Kiss, Buble Battle For No. 1 on Billboard 200". billboard.com. October 8, 2009.
* 1 2 RIAA Gold & Platinum database. (Noiz kontsultatua: 2009-01-30).
* ↑ Billboard chart history-Kiss albums. (Noiz kontsultatua: 2009-02-12).
* ↑ AllMusic Billboard albums. (Noiz kontsultatua: 2009-01-30).
* ↑ ARIA album chart history-Kiss. (Noiz kontsultatua: 2009-02-12).
* ↑ Chart Stats - Psycho Circus
* 1 2 Billboard chart history-Kiss singles. (Noiz kontsultatua: 2009-02-12).
* 1 2 ARIA singles chart history datebase. (Noiz kontsultatua: 2009-02-13).
* ↑ CRIA certified awards. (Noiz kontsultatua: 2009-02-12).

## Kanpo estekak

* Datuak: Q1417333